cy en cy es cy en fr cy en cy en kw cy cy cy cy cy cy cy cy cy cy cy cy cy cy cy de de ru es es cy cy es cy fr cy en
AM Y GEFNOGAETH | LCC Cymru
Beth yw Cydlynu Cymunedol Lleol?
Rydyn ni’n trawsnewid y ffordd rydyn ni’n gweithio gyda phobl mewn cymunedau - gan helpu pobl i greu eu datrysiadau ymarferol eu hunain mewn cymunedau sy’n gynhwysol ac yn gefnogol. Mae’r Cydlynydd Cymunedol Lleol yn berson cymwys a phroffesiynol a fydd yn gweithio gydag unigolion, pobl ifanc, oedolion agored i niwed, pobl ag anableddau a gofalwyr sydd ag anawsterau a phroblemau eang ac amrywiol. Bydd y CCLl yn defnyddio gwybodaeth helaeth am adnoddau cymunedol i greu cefnogaeth unigol benodol a fydd yn helpu i feithrin cadernid a hybu lles. Mae’r CCLl yn cyfuno angerdd dros y gymuned leol gydag ymrwymiad i weithio ochr yn ochr â phobl mewn ffyrdd ymarferol iawn - gan chwilio bob amser am ddatrysiadau lleol drwy gyfrwng y rhwydweithiau a’r adnoddau mae’n gwybod amdanynt yn y gymuned.
Gobaith y CCLl yw datblygu partneriaethau cadarn gyda chymunedau, asiantaethau a gwasanaethau yn y trydydd sector a grwpiau a mudiadau gwirfoddol, i ddatblygu eu gallu i gynnwys anghenion pob dinesydd. Bydd y Cydlynydd Cymunedol Lleol yn gweithio ochr yn ochr ag amrywiaeth o bobl sydd ag anghenion amrywiol, eu teuluoedd a’u cymunedau a bydd:
Wedi ymrwymo i wella bywydau’r holl bobl.
Yn gallu defnyddio ei sgiliau cyfathrebu a thrafod i feithrin a chreu perthnasoedd ar lefel bersonol a chymunedol.
Wedi ymrwymo i greu cymunedau cynhwysol a hybu tegwch a chyfleoedd cyfartal.
Yn gwybod am y problemau sy’n wynebu amrywiaeth o bobl agored i niwed, er enghraifft, pobl ag anableddau, anghenion iechyd meddwl, nam ar y synhwyrau, pobl hŷn, eu teuluoedd a’u cymunedau.
Yn gallu dadansoddi problemau a chanfod atebion creadigol gyda phobl.
Sut bydd y Cydlynydd Cymunedol Lleol yn eich helpu chi?
Bydd y CCLl yn gweithio gyda phobl o bob oedran sydd ag anableddau, dementia, problemau iechyd meddwl, nam ar y synhwyrau, yn camddefnyddio sylweddau, pobl hŷn a’u teuluoedd i benderfynu ac i ganfod y ffordd o fyw a ffafrir ganddyn nhw ac i adnabod eu cryfderau, eu hanghenion a’u hatebion. Bydd y CCLl yn eich helpu chi i gynllunio, trefnu a defnyddio amrywiaeth o wasanaethau a chefnogaeth ymarferol, bersonol, hyblyg ac ymatebol (os oes angen) ac yn hybu eich cyfranogiad a’ch cyfraniad at eich cymuned leol.
Cefnogir y prosiect hwn gan Gyngor Bwrdeistref Sirol Pen-y-bont ar Ogwr.
Defnyddiwch y ffurflen isod i gysylltu â ni!
Byddem wrth ein bodd yn clywed beth yw eich barn amdanom ni!
GALLWCH DANYSGRIFIO I NI
Hawlfraint y Cydlynu Cymunedol Lleol 2016